**OBRAZLOŽENJE PRORAČUNA ZA 2021. GODINU**

**Što je proračun?**

Proračun je akt kojim se procjenjuju prihodi i primici te utvrđuju rashodi i izdaci Općine Čaglin za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine.

U ovom Proračunu za građane bit će prikazan sažetak proračuna Općine Čaglin za 2021. godinu s najvažnijim smjernicama razvoja Općine Čaglin koji pojašnjava planove i aktivnosti. Ovim pregledom Općinskog proračuna želimo omogućiti svim građanima .uvid u prihode i rashode Općine Čaglin kako bi imali transparentnu i potpunu informaciju o tome gdje i kako se troši općinski novac, kao i da bismo potaknuli sve građane na aktivno sudjelovanje u komentiranju, predlaganju i sugeriranju Općinskog proračuna.

**Proračun sadržava:**

1. **Opći dio** proračuna sačinjavaju:

• Račun prihoda i rashoda u kojem su prikazani svi prihodi i rashodi prema ekonomskoj klasifikaciji (npr. prihodi od poreza, imovine, pristojbi te rashodi za nabavu nefinancijske imovine, rashodi za usluge tekućeg i investicijskog održavanja, rashodi za zaposlene, financijski rashodi).

• Račun zaduživanja/financiranja koristi se u trenutku kada postoje viškovi ili manjkovi. Na računu zaduživanja/financiranja prikazuju se izdaci za financijsku imovinu i otplate zajmova te primici od financijske imovine i zaduživanja.

Račun prihoda i rashoda prikazuje prikupljena i potrošena sredstva u toku jedne godine stoga se on sastoje od prihoda i rashoda. Račun zaduživanja/financiranja sastoji se od: primitaka od financijske imovine i zaduživanja te izdataka za financijsku imovinu i otplate zajmova. Na račun zaduživanja/financiranja upisuju se viškovi nastali većim prilivom prihoda od rashoda te manjkovi nastali većim odlivom sredstava u rashode od priliva prihoda.

1. **Poseban dio** proračuna sačinjava:

plan rashoda i izdataka raspoređen po organizacijskim jedinica (odjelima) i proračunskim korisnicima iskazanih po vrstama te raspoređenih u programe koji se sastoje od aktivnosti i projekata.

Treba napomenuti da Proračun nije statičan akt već se sukladno Zakonu može mijenjati tijekom proračunske godine. Ta izmjena se naziva rebalans proračuna. Procedura izmjena/rebalansa Proračuna identična je proceduri njegova donošenja

**Proračunski korisnici:**

Proračunski korisnici su ustanove, tijela javne vlasti kojima je JLS osnivač ili suosnivač. Financiranje proračunskih korisnika je većim dijelom iz proračuna svog osnivača ili suosnivača. Proračunski korisnici JLS mogu biti: dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe…

**Zakoni i sankcije**

Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski Načelnik jedinice lokalne samouprave odgovoran je za zakonito planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine. Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

**OBRAZLOŽENJE OPĆEG DJELA**

**PRIHODI I PRIMICI**

**Ukupni prihodi i primici Općine Čaglin za 2021. godinu planirani su u iznosu od 9.279.500,00 kuna**

**Prihodi od poslovanja**

Prihodi od poslovanja Općine Čaglin za 2021. godinu planirani su u iznosu od 9.230.500,00 kuna, a čine ih:

* Prihodi od poreza planirani u iznosu od 4.902.200,00kuna, od toga porez i prirez na dohodak planiran u iznosu od 4.800.000,00 kuna, porezi na imovinu planiran u iznosu od 81.200,00 kuna i porezi na robu i usluge planiran u iznosu od 21.000,00 kuna;
* Pomoći iz inozemstva (darovnice) i od subjekta unutar općeg proračuna planirane u iznosu od 2.249.200,00 kuna, od toga pomoći od međunarodnih organizacija te institucija i tijela EU u iznosu od 174.000,00 kuna, pomoći iz proračuna u iznosu od 1.985.200,00 kuna i pomoći od ostalih subjekata unutar općeg proračuna 90.000,00 kuna;
* Prihodi od imovine planirani u iznosu od 904.600,00 kuna, od toga prihodi od financijske imovine planirani u iznosu od 800,00 kuna i prihodi od nefinancijske imovine planirani u iznosu od 903.800,00 kuna;
* Prihodi od upravnih i administrativnih pristojbi, pristojbi po posebnim propisima i naknada planirani u iznosu od 1.174.500,00 kuna, od toga upravne i administrativne pristojbe planirane u iznosu od 1.000,00 kuna, prihodi po posebnim propisima planirani u iznosu od 1.022.500,00 kuna i komunalni doprinosi i naknade planirani u iznosu od 151.000,00 kuna.

**Prihodi od prodaje nefinancijske imovine**

Prihodi od prodaje nefinancijske imovine planirani u iznosu od 49.000,00 kuna od toga prihodi od prodaje ne proizvedene imovine 24.000,00 kuna i prihodi od prodaje proizvedene dugotrajne imovine 25.000,00 kuna.

**Vlastiti izvori**

Rezultat poslovanja – višak/manjak prihoda planirano u iznosu od 1.000.000,00 kuna.

**RASHODI I IZDACI**

**Ukupni rashodi Općine Čaglin za 2021. godinu planirani su u iznosu od 10.078.375,00 kuna.**

**Rashodi poslovanja**

Rashodi poslovanja Općine Čaglin za 2021. godinu planirani su u iznosu od 6.277.375,00 kuna, a čine ih:

* Rashodi za zaposlene planirani u iznosu od 611.100,00kuna, od toga plaće (bruto) planirane u iznosu od 512.600,00 kuna, ostali rashodi za zaposlene planirani u iznosu od 15.500,00kuna i doprinosi na plaće planirani u iznosu od 83.000,00 kuna;
* Materijalni rashodi planirani u iznosu od 3.031.300,00 kuna, od toga naknade troškova zaposlenima planirane u iznosu od 18.000,00 kuna, rashodi za materijal i energiju planirani u iznosu od 940.300,00 kuna, rashodi za usluge planirani u iznosu od 1.839.300,00 kuna i ostali nespomenuti rashodi poslovanja planirani u iznosu od 233.700,00 kuna;
* Financijski rashodi planirani u iznosu od 9.675,00kuna za ostale financijske rashode;
* Subvencije planirane u iznosu od 130.000,00 kuna za subvencije trgovačkim društvima, poljoprivrednicima i obrtnicima izvan javnog sektora;
* Pomoći dane u inozemstvo i unutar opće države planirane u iznosu od 505.000,00 kuna od toga za pomoći unutar općeg proračuna 15.000,00 kuna i za pomoći proračunskim korisnicima drugih proračuna 490.000,00 kuna;
* Naknade građanima i kućanstvima na temelju osiguranja i druge naknade planirane u iznosu od 423.400,00 kuna za ostale naknade građanima i kućanstvima iz proračuna;
* Ostali rashodi planirani u iznosu od 1.566.900,00 kuna, od toga tekuće donacije planirane u iznosu od 1.056.900,00 kuna, kazne, penali i naknade štete planirane u iznosu od 10.000,00 kuna i kapitalne pomoći 500.000,00 kuna.

**Rashodi za nabavu nefinancijske imovine**

Rashodi za nabavu nefinancijske imovine planirani u iznosu od 3.801.000,00 kuna, od toga rashodi za nabavu ne proizvedene imovine 40.000,00 kuna, rashodi za nabavu proizvedene dugotrajne imovine 3.761.000,00 kuna (građevinski objekti 3.710.000,00 kuna, postrojenja, oprema 26.000,00 kuna i nematerijalna proizvedena imovina 25.000,00 kuna).

**Izdaci za financijsku imovinu i otplate zajmova za otplatu glavnice primljenih zajmova od trgovačkih društava i obrtnika izvan javnog sektora – 201.125,00 kuna.**

**OBRAZLOŽENJE POSEBNOG DIJELA PRORAČUNA**

**Program 1001 Javna uprava i administracija planirano u iznosu od 1.459.500,00 kuna financirano od općih prihoda i primitaka, od toga** **za:**

1. Rashodi za zaposlene planirani u iznosu od 463.200,00 kuna, od toga plaće(bruto) 380.000,00 kuna, ostali rashodi za zaposlene 15.500,00 kuna i doprinosi na plaće 67.700,00 kuna;
2. Materijalni rashodi za redovan trošak poslovanja javne uprave i administracije planirani u iznosu od 135.200,00 kuna, od toga naknade troškova zaposlenima 15.500,00 kuna, rashodi za materijal i energiju 36.000,00 kuna, rashodi za usluge 37.000,00 kuna i ostali nespomenuti rashodi poslovanja 46.700,00 kuna;
3. Financijski rashodi za održavanje uredske opreme planirani u iznosu od 4.000,00 kuna za ostale financijske rashode;
4. Održavanje zgrade općine i stanova u vlasništvu 42.000,00 kuna
5. Vozni park 38.300,00 kuna, od toga rashodi za materijal i energiju 14.300,00 kuna, rashodi za usluge 19.000,00 kuna i ostali nespomenuti rashodi 5.000,00 kuna;
6. Informatičke i druge srodne usluge 57.000,00 kuna;
7. Odvjetničke, javnobilježničke i ostale usluge vanjskih suradnika 160.000,00 kuna;
8. Izrada projektne i druge dokumentacije 200.000,00 kuna;
9. Financijske usluge i ostale usluge naplate 67.675,00 kuna od toga rashodi za usluge 58.000,00 kuna i 9.675,00 kuna za financijske rashode bankarskih usluga i usluga platnog prometa;
10. Usluge promidžbe i informiranja 35.000,00 kuna ;
11. Ostale naknade šteta 10.000,00 kuna za naknade pravnim i fizičkim osobama;
12. Redovno kapitalno poslovanje 247.125,00 kuna, od toga za nabavu proizvedene dugotrajne imovine 46.000,00 kuna i izdaci za otplatu glavnice primljenih kredita i zajmova 201.125,00 kuna.

**ZA PREDSTAVNIČKA TIJELA – OPĆINSKO VIJEĆE PLANIRANO JE IZDVOJITI 513.300,00 KUNA**

**Program 1002 za predstavnička i izvršna tijela planirano je 513.300,00 kuna os toga za:**

1. Poslovanje Općinskog vijeća i zamjenika načelnika planirano je 94.000,00 kuna financirano od općih prihoda i primitaka za naknade za rad predstavničkih i izvršnih tijela, povjerenstava i slično;
2. Političke stranke planirano je 13.300,00 kuna financirano od općih prihoda i primitaka za tekuće donacije u novcu;
3. Izbore planirano je 400.000,00 kuna financirano od općih prihoda i primitaka za tekuće donacije u novcu;
4. Savjet mladih planirano je 5.000,00 kuna financirano od općih prihoda i primitaka za ostale nespomenute rashode poslovanja;
5. Vijeće Srpske nacionalne manjine planirano je 1.000,00 kuna financirano od općih prihoda i primitaka za ostale nespomenute rashode poslovanja.

**Program 1003 Uređenje naselja, stanovanja i komunalne djelatnosti planirano u iznosu od 1.440.700,00 kuna, od toga za:**

1. Opće komunalne poslove planirano je 279.600,00 kuna, od toga rashodi za usluge 274.600,00 i 5.000,00 kuna ostali nespomenuti rashodi;
2. Režijski troškovi za općinske objekte 62.800,00 kuna;
3. Deratizaciju planirano je 54.900,00 kuna;
4. Geodetsko – katastarske usluge planirano je 45.000,00 kuna;
5. Javni radovi - održavanje javnih površina i groblja planirano je 153.400,00 kuna;
6. Ostale nespomenute objekte planirano je 70.000,00 kuna;
7. Unapređenje i rekonstrukciju objekata i naselja na prostoru Općine planirano je 775.000,00 kuna, od tog rashodi za materijal i energiju 700.000,00 kuna i rashodi za usluge 75.000,00 kuna.

**1004 Program građenja komunalne infrastrukture planirano u iznosu od 3.810.000,00 kuna od toga za:**

1. Rekonstrukciju ceste planirano je 2.470.000,00 kuna financirano od općih prihoda i primitaka za građevinske objekte;
2. Izgradnju mrtvačnice 35.000,00 kuna;
3. Modernizaciju javne rasvjete 400.000,00 kuna;
4. Sufinanciranje radova na odvodnji u Čaglinu 500.000,00 kuna;
5. Trafostanice i elek. vodove u industrijskoj zoni 405.000,00 kuna.

**1005 Program održavanja komunalne infrastrukture planirano u iznosu od 667.000,00 kuna od toga za:**

1. Redovno održavanje nerazvrstanih cesta 270.000,00 kuna;

2. Zimsko održavanje nerazvrstanih cesta 47.000,00 kuna;

3. Održavanje javnih površina i groblja 160.000,00 kuna;

4. Javnu rasvjetu 190.000,00 kuna.

**Program 1006 Javne potrebe u školstvu planirano u iznosu od 754.200,00 kuna od toga za:**

1. Obrazovanje - tekuća aktivnost planirano u iznosu od 7.000,00 kuna financirano od općih prihoda i primitaka za ostale nespomenute rashode poslovanja;
2. Za predškolsko obrazovanje planirano je 410.000,00 kuna financirano od općih prihoda i primitaka za tekuće donacije;
3. Za osnovnoškolsko obrazovanje planirano je 95.000,00 kuna financirano od općih prihoda i primitaka,
4. Za srednjoškolsko obrazovanje planirano je 145.000,00 kuna financirano od općih prihoda i primitaka za ostale naknade građanima i kućanstvima iz proračuna;
5. Za stipendije i školarine planirano je 97.200,00 kuna financirano od općih prihoda i primitaka za ostale naknade građanima i kućanstvima iz proračuna;

**Program 1007 Kultura i društvene djelatnosti planirano u iznosu od 228.000,00 kuna, od toga za:**

1. Sufinanciranje obnove i uređenja kulturnih i sakralnih objekata planirano je 25.000,00 kuna financirano od općih prihoda i primitaka za usluge tekućeg i investicijskog održavanja;
2. Aktivnosti udruga u kulturi i društvenim djelatnostima planirano je 100.000,00 kuna financirano od općih prihoda i primitaka za tekuće donacije;
3. Za ostale nespomenute manifestacije planirano je 103.000,00 kuna, od toga 63.000,00 kuna za ostale nespomenute rashode poslovanje, 5.000,00 kuna za ostale naknade građanima i kućanstvima iz proračuna i 35.000,00 kuna za tekuće donacije.

**Program 1008 Javne potrebe u športu planirane u iznosu od 155.000,00 kuna od toga za:**

1. Pomoći unutar općeg proračuna za športske aktivnosti planirano je 10.000,00 kuna financirano od općih prihoda i primitaka za tekuće donacije;
2. Za razna sponzorstva planirano je 145.000,00 kuna financirano od općih prihoda i primitaka za tekuće donacije.

**Program 1009 Vjerske zajednice planirano u iznosu od 45.000,00 kuna**

Za Vjerske zajednice planirano je 45.000,00 kuna financirano od općih prihoda i primitaka za tekuće donacije.

**Program 1010 Protupožarna i civilna zaštita planirano u iznosu od 246.000,00 kuna od toga za:**

1. Vatrogasnu zajednicu Požeštine planirano je 235.000,00 kuna, od toga Ostali rashodi financirani od općih prihoda i primitaka planirani u iznosu od 220.000,00 kuna za tekuće donacije i Ostali rashodi financirani od pomoći planirani u iznosu od 15.000,00 kuna za tekuće donacije;
2. Za civilnu zaštitu planirano je 11.000,00 kuna financirani od općih prihoda i primitaka za tekuće donacije.

**Program 1011 Razvoj gospodarstva planirano u iznosu od 30.000,00 kuna**

Sredstva za financiranje poslova iz područja gospodarstva planirana u iznosu od 30.000,00 kuna financirana od općih prihoda i primitaka za tekuće donacije

**Program 1012 Socijalna skrb i zdravstvo planirano u iznosu od 603.800,00 kuna, od toga za:**

1. Socijalnu skrb za naknade građanima i kućanstvima na temelju osiguranja i druge naknade planirano je 173.200,00 kuna;
2. Crveni križ planirano je 30.600,00 kuna financirano od općih prihoda i primitaka za tekuće donacije;
3. Zdravstvo planirano je 400.000,00 kuna za građevinske objekte.

**Program 1013 Poljoprivreda planirano u iznosu od 172.000,00 kuna, od toga za:**

1. Potpore radu poljoprivrednih udruga planirano je 2.000,00 kuna financirano od općih prihoda i primitaka za tekuće donacije;
2. Subvencije i analize planirano je 170.000,00 kuna financirano od prihoda od komunalne djelatnosti, od toga rashodi za usluge 40.000,00 kuna i subvencije trgovačkim društvima, poljoprivrednicima, obrtnicima izvan javnog sektora 130.000,00 kuna.

**Program 1015 Sovsko jezero planirano u iznosu od 150.000,00 kuna**

Za Sovsko jezero turistička destinacija prirodne baštine planirano je 150.000,00 kuna financirano od općih prihoda i primitaka, od toga rashodi za usluge 110.000,00 kuna i materijalna imovina – prirodna bogatstva 40.000,00 kuna.

**Program 1016 Zaštita okoliša planirano u iznosu od 5.000,00 kuna za pomoći unutar općeg proračuna.**